section_heading: Život i djelo
paragraph_text: U palačama i crkvama sjeverne Italije, Würzburga i Madrida izveo je, u harmoničnom sazvučju vedrih svijetlih boja (Tiepolova modra) mnogobrojne cikluse fresaka alegorijskog i mitološkog sadržaja. Ako usporedimo njegove skice u crtežima s njegovim gotovim freskama velikih površina, nastanak slike se čini varljivo lakim. Njegove besprijekorne stropne i zidne freske savršeno svjedoče o umjetnikovoj stvaralačkoj vještini, majstorskom nanošenju boje i senzibilnom odabiru teme.